Subject: RE: 8088-მასალაში შენიშვნის შინაარსი
From: Tea Gvaramadze <[email-masked]>
To: Natia Khmaladze <[email-masked]>, Tamar Gabunia <[email-masked]>, Tamar Barkalaia <[email-masked]>, giorgi chavchavadze <[email-masked]>
Cc: Tinatin Khardziani <[email-masked]>
Date: Tue, 03 Mar 2020 08:37:52 +0000

მოგესალმებით, ნათიას ვესაუბრე და მხოლოდ დღის ცენტრების მომსახურების შეჩერების შესახებ არის მიღებული გადაწყვეტილება,  თუმცა, როგორც მოგვიანებით შევთანხმდით მომსახურების შეჩერება უნდა გავრცელდეს სხვა სერვისებზეც. ამიტომ, მოგვიწევს სხვა გადაწყვეტილების მიღება და ცვლილების შეტანა ამ რედაქციით:

„სოციალური რეაბილიტაციისა და ბავშვზე ზრუნვის 2020 წლის სახელმწიფო პროგრამის“ სხვადასხვა ქვეპროგრამის ფარგლებში მომსახურების  მიმწოდებელ დაწესებულებებში 2020 წლის 4 მარტიდან 2020 წლის 16 მარტამდე შეჩერდეს მომსახურების მიწოდება.  საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს დაევალოს განახორციელოს ცვლილებები შესაბამის სამართლებრივ აქტში მომსახურების მიმწოდებელი ორგანიზაციებისთვის აღნიშნულ პერიოდში მომსახურების ანაზღაურების საკითხის დარეგულირების მიზნით

ველით თქვენს მითითებებს.

პატივისცემით,

From: Tea Gvaramadze
Sent: 3 March, 2020 12:34
To: Natia Khmaladze <[email-masked]>; Tamar Gabunia <[email-masked]>; Tamar Barkalaia <[email-masked]>; giorgi chavchavadze <[email-masked]>
Cc: Tinatin Khardziani <[email-masked]>
Subject: RE: 8088-მასალაში შენიშვნის შინაარსი

From: Natia Khmaladze <[email-masked]>
Sent: 2 March, 2020 19:35
To: Tamar Gabunia <[email-masked]>; Tamar Barkalaia <[email-masked]>; Tea Gvaramadze <[email-masked]>; giorgi chavchavadze <[email-masked]>
Cc: Tinatin Khardziani <[email-masked]>
Subject: 8088-მასალაში შენიშვნის შინაარსი
Importance: High

კოლეგებო, აბა ნახეთ გაყვითლებული წინადადების დამატება რომ არ ვთხოვოთ განათლებას თავის მიერ ატვირთულ ვერსიაში???

ქვეყანაში კორონავირუსის გავრცელების თავიდან აცილების მიზნით პრევენციული ღონისძიებების განხორციელების შესახებ

1. „საქართველოს მთავრობის სტრუქტურის, უფლებამოსილებისა და საქმიანობის წესის შესახებ“ საქართველოს კანონის მე-5 მუხლის „ჩ“ და „ჰ3“ ქვეპუნქტების საფუძველზე, პროფილაქტიკის მიზნით,

ა) საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს მიერ რეკომენდირებული სადეზინფექციო სამუშაოების ჩასატარებლად, საგანმანათლებლო დაწესებულებებში 2020 წლის 4 მარტიდან 2020 წლის 16 მარტამდე შეჩერდეს სასწავლო პროცესი.

ბ) საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრომ უზრუნველყოს საჭირო ღონისძიებები დღის ცენტრებში მომსახურებით უზრუნველყოფის ქვეპროგრამის ფარგლებში, მომსახურების მიმწოდებელ დაწესებულებებში, 2020 წლის 3 მარტიდან 2020 წლის 16 მარტამდე პერიოდში მომსახურების მიწოდების შეჩერების მიზნით. აღნიშნულ პერიოდში ანაზღაურების საკითხი გადაწყდეს შესაბამისი სახელმწიფო პროგრამის გათვალისწინებით.

2. განკარგულება ძალაშია ხელმოწერისთანავე და ვრცელდება 2020  წლის 04 მარტიდან წარმოშობილ ურთიერთობებზე.

Sincerely,

Natia Khmaladze

Ministry of Internally Displaced Persons, Labour, Health and Social Affairs of Georgia
Head of the Legal department
144, Tsereteli Ave., Tbilisi, Georgia, 0119
Tel: 577 288800
E_mail:[email-masked]